safouaneb/arywiki huggingface dataset:
حركة

لحرْكة فالتاريخ لعسكري لمغربيي، و لمغاربي، هي حملة عسكارية كان لهدف ديالها عسكاري ؤلا سياسي ؤلا مالي. لكلمة بانت ف لمراجع التاريخية من لعهد لمريني و لفرق بين لحرْكات و شّكال لخرة د لحملات لعسكارية هي بلي لحرْكة تايقودها السلطان شخصيا (ؤلا شي قايد كبير من اعيان الدولة) و كاتحرك معاها الدولة كاملة ب لادارة ديالها و لاعيان و لموظفين ب لعائلات ديالهوم و تا صنادق لفلوس ديال بيت لمال (يلا كانت بهدف جمع الضرائب بالسيف). اللي تايميز لحركات حتا على شكال خرة (بحال لمْحْلات اللي كانو قشالي تابتين ف لمكان و الزمان) هو بلي التمويل ديالها بالسلاح و التموين (لماكلة والعلف) كايكون على حساب لقبايل اللي كاتدوز عليهوم ف طريقها.
حسن أرسموك

حسن ارسموك اولا حسن بوزمان (تزاد عام 1963) مغني مغربي من سوس تيغني بالشلحة. حياتو. تولد حسن ارسموك عام 1963 فقبيلة ارسموكن فانزي فالجنوب ديال المغرب. كانت سميتو د بصًح هي حسن بوزمان وخدا سميت ارسموك حيث جا من ارسموكن. بدا تيغني من صغرو وخدم ولا معروف فالتسعينات ملي كان تيغني معا الروايس بحال الرايس الحسين وعائشة تاشنويت وفاطمة تبعمرانت. عند حسن ارسموك بزاف ديال الاغاني شي 120 مسجلة في شي 18 البوم.
حسنية أݣادير

حسنية اݣادير ( بلامازيغية: ⵜⴰⵎⵓⵏⵜ ⵜⴰⵡⵏⵏⵓⵏⵜ ⵜⴰⵍⵃⴰⵙⴰⵏⵜ ⵏ ⵓⴳⴰⴷⵉⵔ "تامونت تاونوت تلحاسانت نوݣادير") هي واحد لفرقة مغريبية تاسسسات فعام 1946 فاݣادير وكانت من بين لفراقي اللي حاربوا الاحتلال وتخلقات ضد فيه، وهي فرقة سوسية لمشجعين ديالها اغلبية من ناس سوس. خدات هاد لفرقة البطولة جوج مرات مزدية 2001 و2002.
حكيم زياش

حكيم زياش (تزاد ف 19 مارس 1993 ف درونتن ف هولاندا) كوايري مغريبي كايلعب معا لوداد لمغريبي و مع لمنتخب لمغريبي. زياش كايتلقّب ب "السحّار"، لي هوّ لقب عطاوه ليه لمشجعين ديال فرقتو لقديمة اياكس امسطردام. مسيرتو الكروية. الاحتراف. بدا زياش لمسيرة ديالو ف لفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لاياكس امسطردام ولعب فيها ربع سنين، من موراها شراتو تشيلسي ف الصيف د 2020. لعب مابين 2023 و 2025 ف لفرقة د ڭالاطاساراي ف تركيا. داز من فرقة الدحيل لقطرية، و بقى مدة بلا فرقة حتى خداتو لوداد. المنتخاب. حكيم زياش كان يمكنلو يختار يلعب مع لمغريب ولا هولاندا. ف 2015 ختار يلعب مع لمغريب، ومن ديك الساعة وهو مع لمنتخاب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب ف الدور اللًّول. ف فبراير 2022، قرر زياش يعتازل لعب دّولي معا لمونتخاب د لمغريب بسباب خلالف معا المدرب. ؤ ف شتنبر د نفس لعام، عاود رجع ل لمونتخاب مورما تبدل لمودريب ديالو، و قدرو يوصلو لدومي فينال ديال كاس لعالم 2022 ف قطر.
حليمة مبارك ورزازي

حليمة مبارك ورزازي، تولدات فـ17 ابريل 1933 ف دارلبيضا، هي ديپلوماسية ؤمناضلة د حقوق لانسان مغريبية. حياتها. ملي كانت عندها 14 لعام، صافطها باها لي كان راجل اعمال لمصر باش تقرا ف واحد لمدراسة فرانصاوية ف لقاهرة. عشر سنين من بعد، فـ1957 تخرجات ب باشلور ف لاداب من جامعة لقاهرة، ؤ سفير لمغريب ف مصر لي كان هو عبدلخالق طوريس دار حفلة باش يحتافلو ب تخرج ديالها. ملي رجعات ل لمغريب، دفعات بتخبية باش تخدم ف وزارة لخارجية حيت باها كان باغيها تخدم معاه، تقبلات ؤ ولات كاتيبة رابعة ف لقيسم لي خدامة فيه. ديك ساعة يالاه 3 ديال لعيالات لي كانو خدامين ف لوزارة، ؤ كانو كيشوفوهم بحال متطفلات. بهاد لعقلية سماو على حليمة "بنت باها"، حيت جاتهم فشكل شي وحدة من طبقة مرفحة حتا هي تكون كاتخدم. فـ1959، دارت كسيدة لي مات فيها خطيبها، عبدالرحمان انݣاي، لي كان مدير ديوان لملكي ؤ كان غادي يتعين باش يولي سفير ف واشنطن. ملي خرجات من سبيطار تلاقات ب لماليك محمد لخاميس ؤ غتانمات لفرصة باش طلب منو باش تعوض خطيبها ف لپوسط ديپلوماسي لي كان غادي ياخد. لماليك قبل ؤ ولات فـ1959 اول مرا مغريبية مسؤولة تقافية ف سفارة لمغريب ف واشنطن حتال 1961.
حمار لوحش

حمار لوحش (ب #تحويل ) هو ݣنس فرعي كايجمع 3 د النواع د لحمير لوحشية، حيوان بزولي (كيولد)، هو من بين لحيونات لي كتشبه لعاود ؤ كيعيش ف كروبات ف لخلا ف لبلايص سخونة ف افريقيا الجنوبية ؤ الشرقية، جلد ديالو معروف ب اللون لبيض و لخطوط لكحلين، لحمار د لوحش كياكل الربيع بحال لحيوانات لي من الصنف ديالو. كتولد نثوا ديالو ف اي وقت ف لعام، ؤ كترضع ولدها ل مدة ديال عام، وخا دّحش ديالها كيبدا ياكل ربيع مورا يامات قليلة من لولادة ديالو. وخا لحمار د لوحش حيوان كيجري مزيان ؤ معروف عليه كيستعمل رجليه ف ركيل، وخا هكاك كيتعتبر فريسة ساهلة للحيوانات لاخرا خصوصا فاش كايكون كيشرب. تهديد ب النقراض. بزاف د نواع من لحمار د لوحش معرضة للنقراض بسباب:
حميد المهداوي

حميد المهداوي (تولد ف 1 يناير 1979 ف لخنيشات) هو صحافي مغريبي معروف ب لڤيديويات لي تيدير ف ليوتوب، وبلهضرة ديالو اللي تاتكون نيشان فلمواضيع اللي تيهضر عليها. المهداوي كان عندو سيت ديالو سميتو "بديل"، اللي تسد ف 2017. المهداوي تعرف بواحد الستيل متميز من بين الصحفيين د الجورنالات الالكترونية سوا من الڤيديوهات الاسبوعية اللي عبارة على فتتاحيات، ولّا الحوارات اللي كان كايدير مع فاعلين سياسيين و حقوقيين من دارو. حميد المهداوي كان من الصحافيين لقلال اللي غطاو حراك الريف بحيادية، وكان تيمشي بزاف للحسيمة باش يتبع لخبار. نهار 20 يوليوز 2017، قبل من واحد لمظاهرة د حراك الريف، قبطوه لبوليس، و تًحكم عليه ب 3 شهور د لحبس بتهمة "تحراش الناس باش يديرو مظاهرة، والغوات فمكان عمومي". هاد لحكم ديال تلت شهور بدلاتو لمحكمة مبعد لعام. من بعد، و بيدمان المهداوي فلحبس، تاهماتو محكمة خرة فالدر لبيضا بتهمة خرة هي بلي "ماعلمش الدولة بجريمة تاتمس لامن"، هاد الجريمة هي واحد عيطلو من هولاندا (اللي اصلا قال باللي ماعيطلوش) و قالّو باللي باغي يدخل السلاح و الدبابات من روسيا للمغريب. مورا هاد التهمة تحكم عليه ب 3 سنين د لحبس. من مورا ما تعتاقل المهداوي ومشا للحبس، دافعو عليه بزاف د لمنظمات و لهيئات، و طالبو باش يتطلق السراح ديالو، بحال منظمة مراسلون بلا حدود، هيومان رايتس ووتش و امنيستي انطرناشيونل. ف صباح د 20 يوليوز 2020، خرج لمهداوي من لحبس د تيفلت 2 مورما دوز تلت سنين و هو مشدود.
حنان الخضر

حنان الخضر مغنية مغربية تزادت ف مدينة الناظور كانت مشاركة فبرنامج ستار اكاديمي 2016 و وصلات حتى ل دومي فينال.
حوت

لحوت (لفرد : حوتة)، (سّمية لعلمية Pisces) من بين لحيوانات لي كتعيش ف لما، لي عندها لخيشوم، ؤ معندهاش صباع، لاكترية د لحوت كتصنّف حيوان بو دم بارد، داكشي لي كيخلي لحرارة ديالها كاتبع لحرارة د لبلاصة لي كاينة فيها. لاغلبية د لحوت عندو لعضام ؤ شي نواع خرة بحال رّوكان عندو غير لغضروف. نّواع د لحوت كاتختالف من ناحية شكل ؤ لون ؤ لقد ؤ طول. كاينين تقريبان 34. 000 نوع ديال لحوت لي معروفين. لحوت ماكيتعتابرش تقسيم طاكسونومي معزول، ولاكين معا تيطراپودات (لي منهوم لحيوانات د لبر بحال تّديات ؤ زّواحف) كيشكّلو لفيلوم تّحتاني د سّنسوليات Vertebrata.
خط أزكان

خط ازكان جماعة ترابية قروية كاينة ف اقليم اسفي، جهة مراكش اسفي، ساكنين فيها 16014 واحد، على حسب لاحصاء لعام 2014.
خالد إزري

خالد يشًو، اللي معروف بسميًت خالد ازري (بلامازيغية: ⵅⴰⵍⵉⴷ ⵉⵣⵔⵉ) (تولد ف مليلية ف 1969) هو مغني امازيغي مغريبي تيغنًي بالريفية. لاغاني ديال خالد ازري معروفة باللي هي اغاني ملتازمة وتاتهضر على الهوية لامازيغية. حياتو. تولد خالد يشَو فمليلية ف 1969، و كانت تاتعجبو لموسيقا من صغرو. كان عمًو تيشجعو باش يسمع للموسيقا لامازيغية، وكانو تيعجبوه بزاف د لفنًانا بحال ايدير ودجورجورا والوليد ميمون وجمال علام. ف 1984 غادي يبدا اول مجموعة ديالو مع صحابو، و ف 1987 غادي يخرج اول البوم ديالو "تامورت انو". من موراها خرًج بزاف د لاغاني اللي تعرفات بزًاف، وشارك فبزًاف دلمهرجانات ولحفلات، فلمغريب وفلخاريج. لاغاني ديالو. خالد ازري معروف بزاف عند الناس اللي تيسمعو لاغاني الريفية، وعندو عدد د لاغاني لمعروفة، منها بحال دابا:
خميس لقصيبة

خميس لقصيبة جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 5665 واحد، على حسب لاحصاء لعام 2014.
خميسات الشاوية

خميسات شّاوية جماعة ترابية قروية كاينة ف اقليم سطات، جهة دّار لبيضا سطات، ساكنين فيها 5527 واحد، على حسب لاحصاء لعام 2014.
خندق ماريانا

خندق ماريانا ؤلا لفوصة د ماريانا ؤلا خندق المارياناز كاين فغرب لمحيط لمهدن على بعد 200 كيلومتر شرق جزر ماريانا؛ هو اعمق خندق فالعالم. الخندق كاين على شكل هلال ؤالطول ديالو شي 2 550 كلم والعرض ديالو شي 69 كلم. اكبر عمق معروف فهاد الخندق كيبلغ 10 984 ميترو (± 25 ميترو) فاللافان الجنوبي ديال واحد الوادي داير بحال شي شقة فالطبقة ديال هاد الخندق ؤهاد الشقة معروفة بسمية تشالنجر ديپ. ولكن كاينين شي قياسات ما تعاودوش تلاقاو فيهم بللي اعمق نقطة فالخندق هي 11 034 ميترو. الى بغينا نديرو شي مقارنة: الى حطينا جبل اڤرست فهاد الخندق، القمة ديالو غادي تبقا مازال جوج كيلومتر تحت البحر. فالقاع ديال خندق ماريانا عمود الما فالفوݣ كيطبق الضغط ديال 1 086 بار، يعني 1 071 مرة كتر من الضغط الجوي القياسي فالمستوى ديال البحر. فهاد الضغط، الكثافة ديال الما مرتافعة بنسبة %4، 96. الحرارة فالتحت كتراوح مابين °1 حتال °4 سيليسيوس. نويطات.
خوصي ماريا ليرشوندي

خوصي ؤنطونيو رامون ليرشوندي، تولد ف24 فبراير 1836 ف ؤريو ومات ف8 مارس 1896 فطانجا، معروف كتر بسميت خوصي ماريا ليرشوندي، كان فرايلي فرنشسكاني صبليوني تعلم لعربية وكتب بزاف على داريجا ديال لمغاربا. حياتو. خوصي ماريا ليرشوندي تولد نهار 24 فبراير 1836 ف واحد لمدينة ف لباصك سيمتها ؤريو. لولادا ديالو كانت ف وصط لحرب لكارلية لولا، لي هي حرب اهلية رونات بلاد لباصك بين 1833 و1839. هو ولد ماشي شرعي وباه مامعروفش، علاحساب مامكتوب ف لوتيقة ديال تسمية ديالو. ف1856 دخل ل طريقة لفرنشسكانية، وولا من بعد 3 سنين فرايلي، وموراها ف1862 مشا ل لكنيسة ديال طانجا باش يخدم معا لبيعتة لكاتوليكية ف لمغريب. ف1877، ولا محافظ رسولي (préfet apostolique) حتا مات. بين 1862 و1878، عاش ف تطوان، ودار لمعارف معا ناس لمدينة وتعلم مزيان لعربية. خوصي ماريا ليرشوندي مدفون ف لكاتدرالية ديال طانجا. لخدما ديالو. خوصي ماريا ليرشوندي كان لموترجم رسمي ديال الصيفارات بين ملوك صبانيا والسلطان لحسن لول، وفنفس الوقت لموترجم بين سلطان لمغريب ولبابا ليون طلطاش. كان صلح وبنا بزاف ديال لكنيسات وديور لبيعتة نصرانية، وحل مدارس ديال لحرفة وفتطوان بنا مدرسة باش يتعلمو الناس الداريجا والصبليونية. لكتوبا ديالو على لعربية وداريجا مكتوبين بصبليونية، وهوما :
دار الجامع

دار الجامع جماعة ترابية قروية كاينة ف اقليم الحوز، جهة مراكش اسفي، ساكنين فيها 5911 واحد، على حسب لاحصاء لعام 2014.
دار السي عيسى

دار السي عيسى جماعة ترابية قروية كاينة ف اقليم اسفي، جهة مراكش اسفي، ساكنين فيها 11946 واحد، على حسب لاحصاء لعام 2014.
دار بوعزة

دار بوعزة مدينة مغريبية و جماعة ترابية حضرية كاينة ف اقليم نّواصر، جهة دّار لبيضا سطات، ساكنين فيها 149980 واحد، على حسب لاحصاء لعام 2014.
دار شافعي

دار شّافعي جماعة ترابية قروية كاينة ف اقليم سطات، جهة دّار لبيضا سطات، ساكنين فيها 17454 واحد، على حسب لاحصاء لعام 2014.
داروينية جديدة

داروينية جّديدة (ب نّݣليزية Neo-Darwinism) هوّا مصطلح كيشير بشكل عام ل نّضرية لي نتجات من دمج نّضرية ديال داروين د تّطور ب تّعزال طّبيعي، معا لقوانين د مندل د لجينيتيك.
دانيال دي لويس

دانييل ديي لويس هو واحد الممثل نّݣليزي تزاد ف29 ابريل 1957 فلندن ف نّݣليز. ؤ هوا ولد الشاعر لايرلندي سيسل ديي لويس. ديي لويس هو اول ممثل فتاريخ جوائز لاوسكار كيربح لاوسكار كا افضل ممثل بدور رئيسي ثلاث دلمرات. بان فبزاف الافلام لمشهورة لي ناضت عليها قربالة ملي خرجات بحال رجلي ليسرية، عصابات د نيويورك، غسيل الدم و لينكولن. كيتعتابر دي لويس من بين لممثلين لواعرين بزاف فتاريخ السينما لبريطانية ؤ حتا لعالمية. ف2012 ختارتو مجلة تايم كا افضل ممثل ف لعالم.
دجيبوتي

دجيبوتي (ب لعربية: جمهورية جيبوتي - ب لفرانساوية: République de Djibouti) هي بلاد جات ف لقرن لافريقي اللي جا ف شرق افريقيا. تاتحدها ايريطيريا من الشمال، اتيوپيا من لغرب و لجنوب، الصومال من لجنوب الشرقي، و لبحر لحمر و خليج عدن من الشرق. فاللخر د لقرن 19 ستعمرات فرانسا لبلاصة اللي فيها دجيبوتي دابا، و سمّاتها "الصومال لفرانساوي". بقا هاد ليستيعمار تال 1977، اللي هو لعام اللي ستاقلاّت فيه لجمهورية د دجيبوتي. ف 1990 دخلات لبلاد ف حرب اهلية مورا ما دابزو بزاف على شكون ايحكم، و بقات هاد لحرب تال 2000 فين دارو اتفاقية باش يتقاسمو لحكم. تيسكنو ف دجيبوتي شويا قل من مليون د الناس، و لعاصمة ديالها هي مدينة دجيبوتي. اللغات الرسمية د لبلاد هوما لعربية و لفرانساوية، و لفلوس اللي كيتخدّمو هوما لفرنك د دجيبوتي. دجيبوتي داخلة ف بزاف د لمنضمات بحال لامم لمتحدة و لاتحاد لافريقي و لجامعة د الدول لعربية.
درارݣة

درارݣة جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 70658 نسمة، على حسب الاحصاء العام 2014.
درب مولاي الشريف (فيلم)

درب مولاي الشريف (تّيتر ديالو ب لفرانساوية La chambre noire)، فيلم مغريبي لّي دار لاخراج ديالو حسن بنجلون. لفيلم متلو فيه لادوار رّئيسية محمد نظيف و حنان الابراهيمي و صلاح الدين بنموسى. هاد لفيلم ديال دراما وتاريخي. ملخص لفيلم. قصة ديال لمعتقل سّياسي جواد مديديش لّي تعتاقل و تغبر ف لفترة ديال عوام رّصاص ف لحبس د درب مولاي الشريف ف دّار لبيضا.
دزوز

دزوز جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 11501 واحد، على حسب لاحصاء لعام 2014.
دليلة

دليلة (خلاقت ف دّار لبيضا ف 18 ماي 1968) ممتلة د لپورنو مغريبية. هي اول مغربية دخلات ل مجال لپورنو و كانت من انجح لممتلات ف تّسعينات ب دّات ف طّاليان و فرانسا و عندها ف لكاريير ديالها 53 فيلم. سبقليها تنومينات 18 مرة ف اعرق و اهم جوائز صناعة لپورنو لعالمية و ربحات 12 مرة لجوائز لولا ف European X Awards و Venus Awards. حياتها. دليلة هاجرات من لمغريب ف تّمانينات د لقرن لعشرين ومشات ل فرانسا باش تكمل لقراية لجامعية ديالها ف لمجال د لجغرافيا. باش تضبر على راسها و تقدر تجمع مصاريف لقراية بدات كاتخدم عارضة (موديل) ل رّسامين و من بعد بدات كاتخدم موديل ف مجلات اباحية (ايروتيكية) فرانساوية بحال كولور كليماكس ولا سيني سيكس. لبدية ديالها ف لپورنو كانت ف طّاليان ف 1994 ف فيلم "Concetta Licata" وستامرات لمسيرة ديالها تال 2003 بحيت متلات مع ممتلين كبار بحال روكو سيفريدي و ناتشو بيدال.
دنيا باطما

دنيا باطما (مزيودة ف 23 ابريل 1991) مغنية مغريبية، من عائلة باطما الفنية اللي معروفة ف لمغريب. هي بنت الفنان حميد باطما خو لعربي باطما اللي هو من المؤسسين ديال الفرقة المغربية ناس الغيوان. وبنت عم المغنية خنسا باطما والفنان طارق باطما. حياتها. ف 2013 تزوجات دنيا من مدير اعمالها موفق ترك اللي مشهور فالعالم الفني بسمية محمد ترك. بابات المغنية حلا ترك. قضية د حمزة مون بيبي. ف 2019، بدا عليها تحقيق هي و ختها على قبل لقضية د حمزة مون بيبي. ف 26 يناير 2021، حكمات عليها و ختها محكامة لاستئناف د مراكش ب عام د لحبس و 10. 000 درهم غرامة و تمنعات من السفر برّا لمغريب ل شهورا. من بين التهمات لي توجهو ليها، لمشاركة ف عملية د النصب و التشهير. ف 28 دجنبر 2023، تّرفض الطلب د النقض لي دارو الدفاع ديالها، و ف 31 يناير 2024، شدوها لبوليس ف الدارلبيضا، و تقبطات ف لحبس. لكاريير لفنية. شاركات فلول فبرنامج اكتشاف الاصوات المغربي ستوديو دوزيم و نالت واحد المرتبة الي مشرفة. و كملات قرايتها فمجال السياحة قبل ماتشارك فالبرنامج العربي المشهور عرب ايدول الي احتلات فيه المرتبة الثانية.
ضوريس ليسينݣ

ضوريس ماي ليسينݣ Doris May Lessing (خلاقت ف 22 اكتوبر 1919 ف قرمانشه ف ايران و توفات ف 17 نونبر 2013 ف لندن) كاتيبة روائية نݣليزية كانت ربحات جايزة نوبل د لاداب ف 2007، و لّي خلداتها، على حساب لهضرة د اكاديمية نوبل، ب صّفة ديال "راوية ملحامية ديال لحياة د نّسا لّي عندها روح نقدية و شوفة د لموستقبال على كيفاش لحضارة ديال ليوم مقسومة". ضوريس واليديها بجوج نڭالزا و خلاقت ف ايران ب سباب لخدمة د باها، ف سن صغيرة تحولو ل روديزيا (زيمبابوي ديال دابا) و تما دوزات صغرها و داكشي لّي كايفسر علاش لموضوع د لعونصورية كان حاضر بزاف ف لكتابة ديالها. ضوريس مشات اول مرة ل نݣليز حتال فاش دارت 31 عام. ضوريس ليسينݣ تشهرات ب رّواية لّولة ديالها "الربيع كيغني" (The Grass is singing) لّي نشراتها ف 1950 و لّي كان لموضوع ديالها لعنصرية. ضوريس ليسينݣ كانت مرا اديبة و مناضلة ماركسية و كانت كاتعارض ليستيعمار و سّياسة لميز لعونصوري (لاپارطايد).
دولار

دّولار (ب نݣليزية : Dollar) هي سمية ديال لفلوس (عوملة ؤلا صولدي) مستعملة فبزاف د لبلدان، ؤ كيترمز ليها بـ$. لاصل ديال سّمية. لاصل ديال كلمة "دولار" كيرجع ل سّمية ديال صولدي كان مستعمل ف مملكة بوهيميا (دابا ف جمهوريت تّشيك)، لي كان كيتسما "يواكيمسطالر Joachimsthaler" علا سّمية د لمدينة فين كان كيتسك لي سميتها "يواكيمسطال Joachimsthal" (وادي يواكيم، دابا ياخيموڤ ف تّشيك)، ؤلا ب ختيصار "طالر Thaler"، لي ولات من بعد ف نّݣليزية "دالر" ف لفرانساوية "دولار"، ف تّشيكية طولار، ؤ ف لاتيوپية طالاري.
ضومينيكا

دومينيكا (ب لينݣليزية: Commonwealth of Dominica) هي بلاد جزيرة جات ف لبحر د لكاريبي. اقرب جزر ل دومينيكا هوما ݣوادلوپ من الشمال و لمارتينيك من لجنوب، و هوما بجوج جزر تابعين ل فرانسا. اول مرًة وصلو لبويض للجزيرة د دومينيكا هي مع كريسطوف كولومبوس، و هو اللي سمًاها دومينيكا (اللي تاتعني نهار لحدً باللاتينية) حيت وصلو لتما نهار لحدً 3 نونبر 1493. كانت فرانسا اول بلاد حتلات دومينيكا و موراها عطاتها لبريطانيا، اللي حتلاتها من 1763 تال 1978. تيسكنو ف دومينيكا تقريبا 74. 000 واحد، و لعاصمة ديالها هي روسو. اللغة الرسمية هي لينݣليزية و لفلوس اللي كاتخدًم هي الدولار د شرق لكاريبي. دومينيكا معروفة بالطبيعة ديالها، و بالطير ديال باباغيو اللي هو الرمز لوطني اللي كاين فالشعار د لبلاد.
دونالد طرامپ

دونالد جون طرامپ (بلينݣليزية: Donald John Trump) (تولد ف 14 يونيو 1946) هو بيزنيسمان و سياسي ميريكاني. هوّ دابا الرئيس د لميريكان، و كان هوّ الرئيس نمرة 45 ديال لميريكان، و حكم فيها من 2017 حتال 2021. قبل ما يدخل طرامپ للسياسة، كان خدام بيزنيسمان و شخصية ديال التلفازة. تولد دونالد طرامپ وكبر ف نيو يورك، وكان باه تا هو بيزنيسمان. ف 1971، غادي يعطيه باه لمسؤولية ديال الشركات ديالو، اللي غادي يسميها دونالد "لمنظمة د طرامپ". غادي تبدا لمنظمة تبني ناطحات السحاب ولوطيلات ولكازينويات والتيرانات د لݣولف. بهاد الاستثمارات كاملة، ايولي طرامپ بيزنيسمان عندو بزاف د لفلوس. ف 2019، قدًرات فوربس الثروة ديالو ب 3. 1 مليار دولار. دخل طرامپ للسياسة ف 2016 مع لحزب لجمهوري، وترشح باش يولي رئيس د لميريكان. ربح نيشان من الدقة اللًولا ف 8 نونبر 2016. بزاف د الناس تيعتابرو لايديولوجيا ديالو باللي هي شعبوية وحمائية. و طرامپ كان واحد الرئيس مثير للجدل، لكن بزاف ديال الناس كيشوفو انه شخص صريح بزاف و واضح ف تعاملو مع المشاكل اللي كاينين ف العالم. عاد زيد بلي ترامب هو الرئيس الميريكاني اللول ف التاريخ اللي كيعترف بلي الصحرا هي مغربية، وقرر باش يفتح قنصلية ديال ميريكان ف مدينة الداخلة ف الجنوب ديال المغريب. ف 6 نونبر 2024، طرامپ ربح لانتخابات الرياسية، باش يكون الرئيس نمرة 47 د لميريكان. و بدا لمنصب ديالو بشكل رسمي ف 20 يناير 2025. مصادر. لمزاود. تقدر تزيد شوف بزاف د تّصاور و لمعلومات ديال دونالد طرامپ ف ويكيميديا كومنز.
ديربي د كازا

ديربي د كازا ولا ديربي لبيضاوي هو ماتش كيجمع بين جوج فراقي ديال دار البيضا، غالبا كيكون ف كورة بين راجا ولوداد و كيتلعب ف تيران محمد لخاميس. هاد لماتش مرتابط ب واحد السيد اللي لعب دور مهم باش تبدا كورة ف لمغريب، واللي هو پير جيݣو (سميتو ف لحقيقة محمد بلحسن لعفاني). لماتش بين راجا ولوداد ولا دابا معروف ف لعالام كامل، حيت ف كل مرا لجماهير د لفراقي بجوج كيهزوا تيفوات وكيغينيو لاغاني د لؤلترات ديالهم. احصائيات. ماتشات د لبوطولا. ماتشات د لكاس. ماتشات خرين.
ديكتاتورية

الديكتاتورية هي سيستيم ديال نظام الحكم اللي كاتكون فيه السلطات كاملة و تقريبا مجموعة ف يد واحد ؤلا مجموعة قليلة ديال الناس، بلا ما يكونو محدودين بشي قانون ؤلا ناس اخرين ؤلا مؤسسات يمكن توقفهوم و تحاسبهوم. السيستيم الديكتاتوري يمكن تكون عندو مؤسسات و قوانين وتا برلمان و نتيخابات، غير هوما تايكونو غير منظر، و غير باش يبان بلي عندو مؤسسات و حياة ديموقراطية من برا، و ف الغالب ما كاتكونش عندها سلطة مضادة حقيقية. من اشهر الناس اللي خدمو على تاريخ الديكتاتوريات وكيفاش كاتبان وشنو اللي تايعاونها باش تبقا وتطغا المؤرخة حنا اريندت، اللي بينات ف لكتوبا ديالها كيفاش ان الديكتاتوريات كاتكون ف اكترها فاسدة على المستوى الاخلاقي و ماشي سيستيم ديال الحكم اللي يمكن ينفع الدول والناس. ايتيمولوجي. اصل الكلمة جاي من اللاتينية "dictatura" اللي كانت سمية واحد السيستيم ديال الحكم اللي كان كايتدار، غير ب شكل موقت فيه 6 شهور، ف الامبراطورية الرومانية و اللي كان تايعطي السلطة كاملة لواحد الامبراطور. كانو شي امبراطورات عيقو بيها وعاودوها بزاف ديال المرات و اشهرهوم يوليوس قيصر. هاد السيستيم بقا عندهوم حدو حد القرن 3 قبل الميلاد. الديكتاتورية دابا. باقيين بزاف ديال الدول ف العالم فيهوم الديكتاتورية، غير هي غادا وكاتنقص، واخا مرة مرة كاينين دول يمكن يرجعو اللور وتعاود تبان عندهوم الديكتاتورية من بعد ما كانو ديموقراطيات (الحالة ديال الارجنتين فاللخر ديال السبعينات). اهم انديكاتور ف هاد الضومين هو لانديس ديال ذي ايكونوميست اللي تايصنف الدول على حسب شي مؤشرات ل ربعة ديال المجموعات: ف 2019، من 167 بلاد كانو ف التصنيف، 54 ديكتاتوريات.
ديكسيونير

دّيكسيونير (من لفرانساوية Dictionnaire) هو كناش كيجمع لكلمات د شي لوغة ؤ لمعاني ؤ شرح ديالها، ؤ ف شي ديكسيونيرات حتى طّرجمة ديالها ل شي لوغة خرة، ؤ كاينين ديكسيونيرات خرة كيكون فيها حتا طريقة د نطق ؤ شي معلومات على لاصل د لكلمة (ايتيمولوجيا) ؤ كيفاش كتخدم. ف ديكسيونيرات كاين "دّيكسيونير لعام" لي كيكون جامع ݣاع لكلمات د لوغة، ؤ "دّيكسيونير لمتخصص" ف شي مجال محدد ؤلا عيلم محدد بحال لميدسين، ليكونومي، لفيزيك، ؤلا لقانون. اقدم دّيكسيونيرات بانو ف لامبراطورية لاكادية. ايتيمولوجيا. لكلمة د ديكسيونير دخلات ل دّارجة من لفرانساوية ""Dictionnaire" ف لعهد د لحماية، لي حتى هي دخلاتها من لّاتينية "dictionarium" لي تشتق منو "dictio"" ؤ لي كانت كتعني فيعل، هضرة، طريقة د تّعبير.
ديناصور

ديناصور (سّمية لعلمية: Dinosauria) (جاية من ليونانية لبالية دييْنوساوروس بمعنى "الزرمومية لي كاتخلع") كان واحد لحيوان سنسولي لي عاش ف لكورة لارضية واحد 160 مليون عام. بان الديناصور فلارض فالعصر التلاتي، اللي كان مابين هادي 251 و 199. 6 مليون عام. لاتار د الديناصورات كاينة ف لقارات كاملين، حيث فلوقت اللي كانو عايشين فيه، كانت غي قارة وحدا ف لارض سميتها پانجييا. ديك لقارة ماتقسمات ل خمسة د لقارات لي تانعرفو دابا تال منبعد. هادي 65 مليون عام (فاللخر د لعصر الطباشيري)، وقعات شي كارتة كبيرة ف لارض و نقارضو بسبابها تقريبا ݣاع الديناصورات. الديناصورات لوحيدين اللي ما نقارضوش هوما جدود الطيور، لي كيتسماو علميا طيروپود. كاينة فرضية قوية بلي جميع دّيناصورات كان عندهوم ريش بحال طّيور دابا، عكس تّصور لي كان سايد، ؤ لي كيمتّلهوم ف تصاور تخيليين ب جلد عريان بلا ريش. بزاف د لمستحتات ديال دّيناصورات تلّقاو فيهوم نيت بقايا ديال رّيش.
الداخلة

دّاخلة مدينة مغريبية جات ف شبه د ڭزيرة الداخلة، على الساحل ديال لمحيط لاطلاسي. ف السنوات اللخرة ولات كاتجبد ليها السياح، سيرتو لي كيبغيو يمارسو رياضة السورف ؤلا لكايت-سورف. جغرافيا. اللاڭون ديال الداخلة مكلاصي موقع ديال رامسار من 2005، بحكم التنوع الطبيعي د لعشوب و لحوت لي فيه، لبعض منها نادر، منها 120 نوع د الرخويات و 41 نوع د لحوت. لمساحة د اللاڭون 40000 هيكطار، و الطول ديالو 37 كيلوميطر، و هو مفصول على لبحر ب واحد السيستيم ديال لكتبان الرملية. هاد لموقع هوّ تاني اهم واحد ف لمغريب لي كيهاجرو ليه الطيور، و التقديرات كيڭولو بلي جاو ليه علاين 60000 طير مابين 1995 و 2000. ف التقسيم لاداري. دّاخلة كاتّعتابر جماعة ترابية حضرية كاينة ف اقليم واد دّهاب، جهة دّاخلة واد دّهاب، ساكنين فيها 102098 واحد، على حسب لاحصاء لعام 2014. لاقتصاد. لاقتصاد ديال الداخلة معتامد سيرتو على التوريزم و الصيد د لحوت.
الداورة

دّاورة جماعة ترابية قروية كاينة ف اقليم طرفاية، جهة لعيون ساقية لحمرا، ساكنين فيها 1095 واحد، على حسب لاحصاء لعام 2014.
الدشيرة

دّشيرة جماعة ترابية قروية كاينة ف اقليم لعيون، جهة لعيون ساقية لحمرا، ساكنين فيها 509 واحد، على حسب لاحصاء لعام 2014.
ذ ميست

ذ ميست (ضّبابة The Mist)، فيلم ميريكاني لّي دار لاخراج ديالو فرانك داراباونت. لفيلم متلو فيه لادوار رّئيسية طوماس جاين و مارسيا ماي هاردن و لاوري هولدن. هاد لفيلم ديال لخيال لعلمي ملخص لفيلم. فيلم مبني على رواية قصيرة د ستيفن كينݣ. ف واحد لمدينة صغيرة كاتنزل واحد ضّبابة ما ممعروفش لاصل ديالها و كاتخلي واحد لمجموعة د نّاس يعزلو راسهوم ف واحد سّوبير مارشي بلا ما يقدرو يخرجو بسباب شي حوايج كاتخلع كاتخرج من ديك ضّبابة. هاد نّاس غادي يوصلو لواحد لحالة لّي ماحيلتهوم ل خطر ضّبابة لا ل لخطر لّي لداخل لّي غادي يولدو لخوف ديالهوم.
راس أومليل

راس اومليل جماعة ترابية قروية كاينة ف اقليم ݣلميم، جهة ݣلميم واد نون، ساكنين فيها 1172 واحد، على حسب لاحصاء لعام 2014.
راس العين

راس لعين جماعة ترابية قروية كاينة ف اقليم ليوسفية، جهة مراكش اسفي، ساكنين فيها 19614 واحد، على حسب لاحصاء لعام 2014.
راس عين الرحامنة

راس عين الرحامنة جماعة ترابية قروية كاينة ف اقليم الرحامنة، جهة مراكش اسفي، ساكنين فيها 14284 واحد، على حسب لاحصاء لعام 2014.
راس لعين شاوية

راس لعين شّاوية جماعة ترابية قروية كاينة ف اقليم سطات، جهة دّار لبيضا سطات، ساكنين فيها 14747 واحد، على حسب لاحصاء لعام 2014.
رامن

الرامن هو واحد النوع ديال لماكلة مشهورة بزاف ف الجاپون. هاد لماكلة هي واحد النوع ديال لحسوة ديال الشعرية. كايتم التوجاد ديالها ب لمرقة ديال اللحم اولا ديال لحوت، و كيزيدو معاها طراف ديال لحم لحلوف ؤلا الدجاج ؤلا لخز د لبحر لمنشفة ف الشمش، ؤلا لبصلة لخضرة، ؤلا الدرة على حساب كل واحد و ذوق ديالو. هاد النوع ديال لماكلة كاينة ف ݣاع بلايص ديال الجاپون، ؤ كل بلاصة و كيفاش كاطيبها. يمكن حتى لواحد يشري هاد لماكلة مصوبة مقادة ف سوپرمارشيات ؤلا ف لماكينات ديال لبيع لي كاينة تقريبا ف كل قنت ف الشانطيات و دّروبا ديال الجاپون. لاصل ديال الرامن ؤ التاريخ ديالو مامعروفش، كاينة هضرة كاتݣول بلي بانت ف لبدية ديالو ف الشينوا، ؤ كاينة هضرة خرة كتݣول بلي تختارع ف الجاپون نيت ف يامات لعشرينات.
رايسة كيلي

كارين دونڤير، ولا رايسة كيلي، تولدات فـ1976 ف بلوا، هي مغنية فرانصاوية تتغني ب تشلحيت. حياتها. تزادت كارين عام 1976 من والدين فرنساويين وبرتغاليين كانو عايشين فبلوة فمقاطعة لوار وشير ف فرانسا. سافرات كيلي معا عائلتها للدار البيضاء فالمغرب فعام 1988. وكان فعمرها ديك الساعة 12 عام وفديك التسافيرة عجباتها الثقافة واللغات ديال المغرب. عرضو على كيلي فلاخر ديال عام 1991 باش تغني بتشلحيت فالمسرح الوطني ديال محمد الخامس فالدار البيضاء. منبعد عاونوها بزاف ديال الفانين بحال حسن ارسموك وبالاخص حسن اكلاو باش تبدا لمسيرة الفنية ديالها بسميت كيلي. الريبيرتوار. عند رايسة كيلي بزاف ديال لمزيكات ملي بدات فللول ديال التسعينات حتى لالبوم لخر ديالها عام 2002. البوم 1996 معا حسن اكلاو - وردة فيزيون البوم 2002 - وردة فيزيون